Klokken 02.29 natten til onsdag modtog Nordjylland Politi anmeldelse om et indbrud i tøjforretningen Huset PICO i Slotsgade i Aalborg. Gerningsmændene var gået målrettet efter tøj i det eksklusive Hugo Boss-mærke og var flygtet fra stedet i to biler. Den ene - en ældre hvid VW Golf - blev kort efter standset og fire litauiske mænd blev anholdt. IDesværre fandt politiet ikke tyvekosterne i bilen, men i stedet indbrudsværktøj. Den anden bil - en sølvgrå BMW - blev tidligt onsdag morgen fundet ved Hotel Scandic på Hadsundvej i Aalborg Øst. I bilen fandt politiet tyvekosterne fra indbruddet og anholdt yderligere en gerningsmand - også fra Litauen.

Referat:
I alt fem personer er anholdt efter tyveri af mærkevaretøj i Aalborg natten til onsdag.